**Alsó- Tisza-menti Önkormányzati Társulás**





**Feladatellátó jegyzőjétől**

Csanyteleki Polgármesteri Hivatal Vezetőjétől

6647 Csanytelek, Volentér János tér 2. sz. Tel.: 63 / 578–510 Fax: 63 / 578-517, e-mail: [atmot@csanytelek.hu](mailto:atmot@csanytelek.hu)

A/45/2023.

**E l ő t e r j e s z t é s**

**az Alsó-Tisza-menti Önkormányzati Társulás Társulási Tanácsa 2023. augusztusi ülésére**

**Tárgy:**  *a Remény Szociális Alapszolgáltató Központ Intézményvezetői beosztása betöltésére pályázat kiírása*

**Tisztelt Társulási Tanács!**

Tájékoztatom Önöket arról, hogy a Társulás fenntartásában lévő *Remény Szociális Alapszolgáltató Központ (a továbbiakban: intézmény) Intézményvezetőjének Mucsiné Mészáros Tímeának* **2023. december 9. napján lejár az intézményvezetői (magasabb vezetői) megbízása.**

A vonatkozó hatályos jogszabályok szerint az intézményvezetői beosztás – főszabályként – *pályázat útján tölthetők be,* ezért kell intézkedni a tárgyi pályázat kiírásáról.

fontos kitétel, hogy amennyiben a tárgyi pályázat nem vezet eredményre, mert pl. nincs pályázó, vagy egyik pályázó sem felel meg a pályázati kiírásban foglalt feltételeknek, ezért nem kaphat egyik pályázó sem megbízást, vagy ha az intézményvezetői feladatok ellátására szóló megbízás a megbízás határidőjének lejárta előtt megszűnik, úgy az intézmény vezetősével kapcsolatos feladatok ellátása – nyilvános pályázat kiírása nélkül – vezetői beosztás ellátására szóló megbízás adható a vonatkozó feltételeknek megfelelő munkavállalónak.

Az intézmény vezetőjére irányadó szabályokat

- a közalkalmazottak jogállásáról szóló 1992. évi XXXIII. törvény (a továbbiakban: Kjt.),

- a Kjt.-nek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Kormányrendelet (a továbbiakban: Vhr.), valamint

- a személyes gondoskodást nyújtó intézmények szakmai feladatairól és működésük feltételeiről szóló 1/2000. (1.7.) SzCsM rendelet (a továbbiakban: rendelet), továbbá

- a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről szóló 15/1998. (IV. 30.) NM rendelet (a továbbiakban: NM rendelet)

határozza meg.

Az **intézményvezető jogállását** a Kjt. és a Vhr. akként határozza meg, hogy *magasabb vezetői beosztásnak minősíti* a szociális intézmény, a gyermekjóléti és gyermekvédelmi intézmény intézményvezetője és helyettese feladatát ellátó személyt (Kjt. 23. § (2) bekezdés és a Vhr. 3. § (1) bekezdése szerint).

A magasabb vezetői beosztásra adott megbízás feltétele, hogy a *közalkalmazott*  a kinevezés szerinti munkaköre mellett kell hogy ellássa a magasabb vezetői megbízásból eredő feladatait, továbbá, hogy a magasabb vezetői megbízás – év során bármikor – legfeljebb *5 évi terjedő határozott időre adható* (Kjt. 23. § (1) és (3) bekezdésében foglaltakat alkalmazva).

A magasabb vezetői feladatokat ellátó intézményvezető esetében a kinevezési, megbízási jogkört a Társulás Társulási Tanácsa gyakorolja a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 2. pontja szerint eljárva.

Az *intézményvezetői pályázati eljárás* előkészítésével összefüggő feladatokat az intézményt fenntartó települési önkormányzat jegyzője (a Társulás esetén a feladatellátó jegyző) látja el a Vhr. 1/A. § (3) bekezdés értelmében.

A tárgyi *pályázatot a megbízási jogkör gyakorlására jogosított írja ki.* A Kjt. 20/A. § (6) bekezdése alapján – vonatkozó jogszabály eltérő rendelkezése hiányában – a magasabb vezetői beosztásra kiírt pályázat esetén, a pályázót a pályázati határidő lejártát követő 21 napon belül, a pályázati eljárásban *kinevezési, megbízási jogkör gyakorlója által létrehozott,* legalább 3 tagú, a betöltendő munkakör feladatait érintően szakértelemmel rendelkező *bizottság hallgatja meg,*  melynek nem lehet tagja a kinevezési és megbízási jogkör gyakorlója.

A *kinevezési és megbízási jogkör gyakorlója*, a bizottság írásba foglalt véleményét is mérlegelve, a pályázati határidő lejártát követő

1. 60 napon belül, vagy
2. a jogot gyakorló első ülésén (amennyiben e jogot testület gyakorolja) Társulás Társulási Tanácsa

*dönt az intézmény vezetője személyének megbízásáról.*

Az Mötv. 67. § (1) bekezdése értelmében, az *egyéb munkáltatói jogokat* az intézményt fenntartó Társulás Társulási Tanácsa Elnöke gyakorolja. Az Mötv. 19. § b) pontja szerinti egyéb munkáltatói jogon: - a *kinevezés, a felmentés, a* megbízás adása, a vezetői megbízás visszavonása, az összeférhetetlenség megállapítása, fegyelmi eljárás megindítása, a fegyelmi büntetés kiszabása kivételével -, minden más munkáltatói jogot érteni kell.

A Vhr. 1/A. § (9) bekezdése arról rendelkezik, hogy a pályázókat, a pályázat előkészítője által összehívott bizottság véleményezi.

A bizottság, a kiírt feltételeknek megfelelő pályázat személyes hallgatja meg. A bizottság a meghallgatásról jegyzőkönyvet vezet, melynek tartalmaznia kell a bizottság tagjainak a pályázó(k) alkalmasságára vonatkozó véleményét, figyelemmel a Vhr. 1/A. § (11) bekezdésében írtakra.

A Társulás Társulási Tanácsa a bizottság írásba foglalt véleményét mérlegelve, a pályázati határidő lejártát követő 60 napon belül, vagy az első ülésén *dönt* a közalkalmazotti jogviszony létesítéséről, esetünkben a *vezetői megbízás kiadásáról.* A pályázat elbírálásának rendjét az intézmény vezetője felett munkáltatói jogokat gyakorló határozza meg.

A pályázatban meg kell jelölni, hogy a magasabb vezetői beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidőben közalkalmazottnak kinevezhető. Amennyiben a magasabb vezetői megbízáshoz közalkalmazotti jogviszony létesítése is szükséges, úgy a kinevezési jogkör, a megbízási jogkör gyakorlóját illeti meg.

A pályázatnak tartalmaznia kell: a pályázó szakmai önéletrajzát, a vezetési programját, továbbá a pályázati kiírásban megfogalmazott feltételeknek való megfelelés hitelt érdemlő igazolását, valamint a pályázó nyilatkozatát arról, hogy hozzájárul a személyes adatinak a pályázattal összefüggő eljárás során való kezeléséhez, továbbításához.

A pályázati kiírást a Kjt. 20/A. § (4) bekezdése szerint eljárva

1. a kormányzati személyügyi igazgatási feladatokat ellátó szerv (a továbbiakban: személyügyi központ) internetes oldalán, továbbá
2. az intézmény fenntartója székhelyén – a helyben szokásos módon – a Társulás és a Csanytelek Község Önkormányzata honlapján

közzé kell tenni.

Az intézmény vezetésére kiírt pályázat esetén, a pályázat benyújtásának határideje a pályázati kiírásnak a személyügyi központ honlapján való elsődleges közzétételétől számított 30 napnál rövidebb nem lehet.

A Vhr. 3. § (3) bekezdése és a 3/A. §-a alapján a magasabb vezetői beosztásra való megbízás feltétele

1. az (1) bekezdés b)-c) pontja szerinti megbízás kivételéve, *legalább 5 év felsőfokú végzettséget, vagy felsőfokú szakmai képesítést igénylő,* a szociális ellátás, a gyermekvédelem, az egészségügyi ellátás és a közoktatás területén betöltött munkakörben szerzett *szakmai gyakorlat,* továbbá
2. a közalkalmazott *nem áll cselekvőképességet érintő gondnokság alatt,* amelyről a megbízást megelőzően nyilatkozatot ad ki.

A rendelet 6. § (6) bekezdése, valamint az NM rendelet 3. § (2) bekezdése értelmében, a személyes gondoskodást végző, vezetői megbízással rendelkező személyek, a vezetői megbízással rendelkező szociális szolgáltatást nyújtó személyek vezetőképzéséről szóló 25/2017. (X. 18.) EMMI rendelet szerinti, *vezetőképzés teljesítésére kötelezettek.*

A Vhr. 8. §-a akként rendelkezik, hogy *a pályázati eljárásban biztosítani kell, hogy a pályázat iránt érdeklődők a pályázat elkészítéséhez szükséges tájékoztatást megkapják és az adott intézményt megismerhessék.*

A pályázati eljárás tervezett ütemezése:

1. 2023. augusztus eleje: *a pályázati kiírás közzététele,*
2. 2023. októbere:  *a pályázatok beadása,*
3. 2023. november: *a bizottság véleményezési eljárása lefolytatása*
4. 2023. december 8. *a Társulás Társulási Tanácsa döntés-hozatala, megbízás adása a nyertes pályázó számára*

**Tisztelt Társulási Tanács!**

Tájékoztatom Önöket arról, hogy a tárgyi pályázati eljárás lefolytatásának nincs költségvetési kihatása.

Felhívom a figyelmet arra, hogy az Möt.v 50. §-a értelmében, a Társulás Társulási Tanácsa, az Mötv. 46. § (1) bekezdése szerinti **nyilvános ülésen, egyszerű többséggel (3 szavazattal) dönt a megbízás kiadásáról.**

Indítványozom a tárgyi előterjesztés, annak határozati javaslata és a csatolt pályázati kiírásban foglaltak megtárgyalását és változtatás nélküli elfogadását.

C s a n y t e l e k, 2023. július 31.

Tisztelettel:

………………………………………

Kató Pálné feladatellátó jegyző

**…./2023. (VIII. .. .) Atmöt határozat**

**Tárgy:** *a Remény Szociális Alapszolgáltató Központ Intézményvezetői beosztása betöltésére pályázat kiírása*

**Határozati j a v a s l a t**

*Az Alsó- Tisza-menti Önkormányzati Társulás Társulási Tanácsa a tárgyi előterjesztést megtárgyalta és az alábbi döntést hozta:*

1. A Társulás Társulási Tanácsa a fenntartásában működő ***Remény Szociális Alapszolgáltató Központ intéz*ményvezetői *álláshelyének betöltésére***  a közalkalmazottak jogállásáról szóló 1992. évi XXXIII. törvény 20/B. § (1)bekezdése szerint eljárva, a magasabb vezető és a vezető beosztás ellátásáról szóló 20/A. § (1) és (3)-(8) bekezdéseit alkalmazva, mint a megbízási jogkör gyakorlója *pályázatot ír ki* e határozat 1. melléklete szerinti tartalommal, az érintett Tagönkormányzatok támogatásának ismeretében.
2. Felkéri a Társulás Társulási Tanácsa a pályázati eljárás lefolytatása előkészítésére jogosított feladatellátó jegyzőt, hogy a Társulás Társulási Tanácsa Elnöke által létrehozott Eseti Bizottság működése feltételit biztosítsa, a beérkező pályázatok véleményezését végeztesse el, dokumentálja azt és a bizottság véleményét terjessze elő az intézményvezetői megbízás adása tárgyú előterjesztést napirendjére vevő Társulási Tanács elé.

Végrehajtás határideje: pályázat közzétételére azonnal, majd folyamatos,

pályázati kiírás szerinti feladatellátással,

2023.december 8. pályázat bírálata

Végrehajtásért felelős: Erhard Gyula Társulás Elnöke,

Kató Pálné Feladatellátó jegyző

Beszámolás határideje: soros ülésen

Határozatról értesítést kap:

- Társulás Társulási Tanácsa Elnöke (Helyben)

- Társulás Társulási Tanácsa Tagjai, Települések Polgármesterei (Székhelyükön)

- Kató Pálné a Csanyteleki Polgármesteri Hivatal Vezetője (Társulás feladatellátó jegyzője Helyben)

- Irattár