**Alsó- Tisza-menti Önkormányzati Társulás**





**Feladatellátójától,**

**a Csanyteleki Polgármesteri Hivatal Vezetőjétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

A/10-6/2023. **E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa**

**2023. augusztusi ülésére**

**Tárgy:** *A Társulás fenntartásában lévő szociális intézményekben nyújtott szociális ellátások 2023. évi intézményi térítési díja összegének módosításáról szóló 12/2023. (II. 28.) Atmöt határozat* *módosításának kezdeményezése*

**Tisztelt Társulási Tanács!**

Tájékoztatom Önöket arról, hogy a Csongrád-Csanád Megyei Kormányhivatal Hatósági Főosztálya Szociális és Gyámügyi Osztálya által a Csongrádi székhelyű *Esély Szociális Alapellátó Központnál* végzett hatósági ellenőrzés keretében vizsgálta a jogalkotásra jogosított Képviselő-testület által tárgyban kiadott, 2023. április 1. napjával hatályba léptetett önkormányzati rendelet tartalmát, amelyet összevetett az *intézmény önköltségszámítási szabályzatában foglaltakkal, melyben eltérést állapított meg.*

A tárgyi önkormányzati rendelet 3. mellékletében az 1.1. tétel önköltségeként 120.- Ft összeg szerepel úgy, hogy az intézmény önköltségszámítási szabályzatában ez a tétel 0 Ft-ként van feltüntetve. Nyilvánvalóan adminisztrációs hiba miatt nem történt meg ennek az összegnek 120.- Ft összegben való rögzítése, így az Szt. azon rendelkezését, miszerint egy adott szolgáltatás intézményi térítési díja összege nem lehet több mint annak önköltsége, rendelkezése sérül. Az intézményi térítési díj összege bruttó 100.- Ft, melynek nettó összege 79.- Ft-ra módosul. Nem az önkormányzati rendelet tartalmazott hibás adatot, hanem az intézmény önköltségszámítási szabályzata, ezért annak minden tétele felülvizsgálata után került sor új önköltségek beállítására, amelyet le kell követnie a tárgyi önkormányzati rendeletnek.

A Társulás Társulási Tanácsa az Esély Szociális Alapellátási Központja Vezetője kezdeményezésére kérte fel fenntartóként a tárgyban jogalkotásra jogosított Csanytelek Község Önkormányzata Képviselő-testületét arra, hogy az Intézményvezető által benyújtott dokumentumok alapján gondoskodjon a tárgyi önkormányzati rendelet 3. melléklete módosításáról szóló önkormányzati rendelet kiadásáról, a tárgyi határozathoz mellékelt előterjesztés, határozati javaslat és a módosított önköltségszámítási szabályzatban foglaltak szerint.

Az Alsó- Tisza-menti Önkormányzati Társulás Társulási Tanácsa az általa tárgyban 12/2023. (II. 28.) Atmöt sz. alatt kiadott jogalkotásra való felkérését tartalmazó korábbi döntését tartalmazó *határozata Esély Szociális Alapellátási Központ által nyújtott szolgáltatások igénybe-vétele után megállapított intézményi díjtételérét tartalmazó mellékletének* *visszavonását* és helyébe e határozathoz 1. mellékletként csatolt táblázat hatályba léptetését kezdeményezem. A változtatást a Társulás Társulási Tanácsának kell megtennie, konkrétan fe kell kérnie módosító önkormányzati rendelet alkotására az arra jogosított testületet azzal a kikötéssel, hogy a megváltozott önköltség összege 2023. szeptember 5. napjával lépjen hatályba, változatlan díjtételek mellett, az alábbiak szerint (a változást zöld színnel jelölve).

*Esély Szociális Alapellátó Központ*

(Székhely: Csongrád, Kossuth tér 7. sz..)

**Étkeztetés**

A szolgáltatás tárgyévre tervezett adatai alapján meghatározott önköltsége: **1.425.- Ft/ellátási nap/fő, kerekítve 1.425.-Ft/ellátási nap/fő.** Az intézményi térítési díj összege nem haladhatja meg a szolgáltatási önköltséget. **A javasolt intézményi térítési díj (áfa nélkül): 755.- Ft, mely összeg az általános forgalmi adó összegét nem tartalmazza (Áfával 960.-Ft).**

2021.06.01. napjától a GUIDO-Gasztro Kft.-vel (6640 Csongrád, Kossuth tér 17. sz.) kötött szociális étkeztetésre vonatkozó szerződés alapján új főzőhely biztosítja az ételt.

Kiszállítás javasolt térítési díja: nettó 79.- Ft/adag (bruttó 100-. Ft) a szolgáltatás tárgyévre tervezett adatai alapján meghatározott önköltség összege 120.- Ft **Szociálisan nem rászorultak részére is biztosítható a szolgáltatás, térítési díj ebben az esetben nettó 852.- Ft/adag/ellátási nap, bruttó összege: 1.080.- Ft.**

**Házi segítségnyújtás**

A házi segítségnyújtás szolgáltatás tárgyévre tervezett adatai alapján meghatározott önköltség összege:  **3.960.-Ft/gondozási óra, kerekítve: 3.960.- Ft.** Az intézményi térítési díj összege nem haladhatja meg a szolgáltatási önköltséget.   
**Javasolt az intézményi térítési díj összegét:**

* szociális segítés esetén nettó **500.- Ft/**gondozási órában meghatározni.
* személyi gondozás esetén nettó **500.- Ft/**gondozási órában meghatározni.

**Az intézményi térítési díjból javasolt kedvezmény megállapítása a személyi térítési díjból:**

* akinek a rendszeres havi jövedelme nem haladja meg a tárgyév január elsején érvényben lévő szociális vetítési alap összegének 300 %-át, részére az intézményi térítési díj összege 0 Ft/ gondozási órára vetítve.

**Támogató szolgálat**

A szolgáltatás tárgyévre tervezett adatai alapján meghatározott egy feladategységre jutó önköltsége: **2.415.- Ft, kerekítve: 2.415.- Ft.** Az intézményi térítési díj összege nem haladhatja meg a szolgáltatási önköltséget. **Az intézményi térítési díj összegét:**

személyi segítés esetén szociálisan rászorult személyek részére a kerekítés szabályait figyelembe véve: nettó **80.-Ft/szolgálati óra**,

* szállítás esetén szociálisan rászorult személyek részére a kerekítés szabályait figyelembe véve: nettó **120.-Ft/szállítási kilométer**

összegben javasolt megállapítani. **Javasolt kedvezmény a személyi térítési díj megállapítása során szociálisan rászorult személyek részére:**

* személyi segítés esetén a szociális vetítési alap 300 %-a alatti jövedelműek esetén **0.- Ft/óra.**
* szállítás esetén a szociális vetítési alap 200 %-a alatti jövedelműek esetén **0.- Ft/km.**

**Szociálisan nem rászorultak esetében** az Szt. 116. § (2) bekezdése, valamint a 29/1993. (II.17.) Korm. r. 14/A.§ (3) bekezdése alapján a térítési díj:

* szállítás esetén a kerekítés szabályait figyelembe véve:  **140.- Ft/km**,
* személyi segítés esetén: **600.- Ft/óra**.

**Jelzőrendszeres házi segítségnyújtás**

A szolgáltatás tárgyévre tervezett adatai alapján meghatározott egy készülékre jutó önköltsége: **170.Ft/készülék/nap** Az intézményi térítési díj összege nem haladhatja meg a szolgáltatási önköltséget. **Javasolt az intézményi térítési díj összegét 50.- Ft/ellátási nap/készülékben meghatározni. Szabad kapacitás esetén a szociálisan nem rászorultak részére is biztosítható a szolgáltatás, a térítési díj ebben az esetben 210.- Ft/ellátási nap/készülék.**

**Nappali ellátás-idősek részére**

A Kormányrendelet 15. § (1) bekezdése értelmében a nappali ellátás esetében, az intézményi térítési díjat külön kell meghatározni

a) a csak napközbeni tartózkodást igénybe-vevőkre,

b) a napközbeni tartózkodást és az ott étkeztetést igénybe-vevőkre, ahol az intézményi térítési díj megegyezik az a) pont szerint meghatározott és a (2) bekezdés szerinti díj összegével.

A Kormányrendelet 15. § (2) bekezdése értelmében a nappali ellátás keretében igénybe vett étkeztetés személyi térítési díj megállapítására a 9. § (5) bekezdésében foglaltak az irányadók.

A szociális szolgáltatás - napközbeni tartózkodás- tárgyévre tervezett adatai alapján meghatározott önköltsége**: 1.319.- Ft/ellátási nap /fő, kerekítve: 1.320.- Ft.** Az intézményi térítési díj összege nem haladhatja meg a szolgáltatási önköltséget. **Javasolt az intézményi térítési díj összegét 0.- Ft/ellátási napban meghatározni. A szociális szolgáltatást igénybe-vevők csak az étkeztetés igénybe vétele után fizetnek térítési díjat**. Az étkeztetést igénybe vevők térítési díja az étkeztetésnél felsoroltak szerint állapítható meg.

**Nappali ellátás - demens személyek részére**

A Kormányrendelet 15. § (1) bekezdése értelmében a nappali ellátás esetében, az intézményi térítési díjat külön kell meghatározni

a) a csak napközbeni tartózkodást igénybe-vevőkre,

b) a napközbeni tartózkodást és az ott étkeztetést igénybe-vevőkre, ahol az intézményi térítési díj megegyezik az a) pont szerint meghatározott és a (2) bekezdés szerinti díj összegével. A Kormányrendelet 15. § (2) bekezdése értelmében a nappali ellátás keretében igénybe vett étkeztetés személyi térítési díja. A szociális szolgáltatás - napközbeni tartózkodás- tárgyévre tervezett adatai alapján meghatározott önköltsége: **4.148.- Ft/ellátási nap/fő, kerekítve 4.150.-Ft/ellátási nap/fő.**Az intézményi térítési díj összege nem haladhatja meg a szolgáltatási önköltséget. **Javasolt intézményi térítési díj összegét 0.- Ft/ellátási napban meghatározni. A szociális szolgáltatást igénybe-vevők csak az étkeztetés igénybe vétele után fizetnek térítési díjat**. Az étkeztetést igénybe vevők térítési díja az étkeztetésnél felsoroltak szerint állapítható meg.

**Nappali ellátás-fogyatékos személyek részére**

A Kormányrendelet 15. § (1) bekezdése értelmében a nappali ellátás esetében, az intézményi térítési díjat külön kell meghatározni

a) a csak napközbeni tartózkodást igénybe-vevőkre,

b) a napközbeni tartózkodást és az ott étkeztetést igénybe-vevőkre, ahol az intézményi térítési díj megegyezik az a) pont szerint meghatározott és a (2) bekezdés szerinti díj összegével. A Kormányrendelet 15. § (2) bekezdése értelmében a nappali ellátás keretében igénybe vett étkeztetés személyi térítési díj megállapítására a 9. § (5) bekezdésében foglaltak az irányadók. A szociális szolgáltatás - napközbeni tartózkodás- tárgyévre tervezett adatai alapján meghatározott önköltsége: **165.- Ft/ellátási nap/fő, kerekítve 165.-Ft/ellátási nap/fő.** Az intézményi térítési díj összege nem haladhatja meg a szolgáltatási önköltséget. **Javasolt intézményi térítési díj összegét 0.- Ft/ellátási napban meghatározni. A szociális szolgáltatást igénybe-vevők csak az étkeztetés igénybe vétele után fizetnek térítési díjat, melynek önköltsége:**  1.425.- Ft, az intézményi térítési díj változtatás nélküli (nettó 755.- Ft/adag) összeggel. Az étkeztetést igénybe vevők térítési díja az étkeztetésnél felsoroltak szerint állapítható meg.

**Tisztelt Társulási Tanács!**

Indítványom a tárgyi előterjesztésben és a csatolt határozati javaslatban foglaltak megvitatását, a feladatellátásban érintett Tagönkormányzatok Képviselő-testületei javaslata figyelembe-vételét és a jogalkotásra jogosított Csanytelek Község Önkormányzata Képviselő-testülete felkérését a tárgyi önkormányzati rendelet módosításáról szóló önkormányzati rendelet kiadására.

C s a n y t e l e k, 2023. július 12.

Tisztelettel:

……………………………….

Kató Pálné feladatellátó jegyző

**…/2023. (VIII. .) Atmöt határozat**

**Tárgy**: *a Társulás fenntartásában lévő szociális intézményekben nyújtott szociális ellátások 2023. évi intézményi térítési díja összegének módosítása kezdeményezéséről szóló*  *12/2023. (II. 28.) Atmöt határozat módosítása*

**H a t á r o z a t i javaslat**

Társulás Társulási Tanácsa megtárgyalta a tárgyi előterjesztésben írtakat, figyelembe-vette a Társulás Tagönkormányzatai vonatkozó javaslatában foglaltakat és az alábbi döntést hozta.

1. A Társulás Társulási Tanácsa az általa tárgyban kiadott *../2023. (II. .) Atmöt határozata 3. mellékletét (Esély Szociális Alapellátási Központ által nyújtott szolgáltatások után megállapított intézményi térítési díjról) visszavonja, helyébe e határozat 1. mellékletét lépteti.*
2. A Társulás Társulási Tanácsa felkéri a tárgyban jogalkotásra jogosított Csanytelek Község Önkormányzata Képviselő-testületét arra, hogy gondoskodjon a tárgyban általa kiadott hatályos önkormányzati rendelet 3. melléklete hatályon kívül helyezéséről akként, hogy tárgyban adjon ki módosító önkormányzati rendeletet, melyben az érintett szociális intézmény ellátottja által igénybe-vett szolgáltatások után felszámított intézményi térítési díjaként a 2023. április 1. napján hatályba léptetett díjtétele szerepeljen, viszont s szolgáltatási önköltség összege, e határozathoz 1. mellékletként csatolt tartalommal 2023. szeptember 5. napjától lépjen hatályba.

Határozatról értesítést kap:

* Társulás Társulási Tanácsa Tagjai (Székhelyén)
* Kató Pálné feladatellátó jegyző és általa
* Esély Szociális Alapellátási Központ Vezetője (Csongrád)
* Irattár

1. *melléklet a …/2023. (VIII. 04.) Atmöt határozathoz*

|  |  |  |  |  |  |  |
| --- | --- | --- | --- | --- | --- | --- |
| **Sor-szám** | **A** | **B** | | **C** | | |
| ***Esély Szociális Alapellátási Központ által nyújtott szolgáltatások igénybevétele után megállapított intézményi térítési díj***  ***általános forgalmi adó nélküli* *összege* (Ft-ban)** | | | | | |
| **Szolgáltatás formája** | **Szolgáltatási önköltség összege (Ft/fő)** | | | **Intézményi térítési díj összege (Ft/fő)**  **általános forgalmi adó nélkül (nettó)** | |
| 1. | **szociális**  **étkeztetés**  **(ellátási területen)** | egy ellátási  nap (adag) önköltsége | ***1425.-*** | | egy ellátási nap (adag) nettó térítési díjának összege | ***755.-*** |
| 1.1. | **étel házhoz szállítása szerződés szerint (Csongrád)** | házhoz szállítás önköltsége | ***120.-*** | | házhoz szállítás (ellátási nap) | ***79.-*** |
| 2. | **házi segítség-nyújtás**  **(ellátási területen)** | szociális segítés óra önköltsége | ***3960.-*** | | egy óra szociális segítés  térítési díja összege | ***500.-*** |
| 2.1. | egy óra személyes gondozás önköltsége | ***3.960.-*** | | személyes gondozás óra térítési díj összege | ***500.-*** |
| 3. | **támogató szolgálat (ellátási területen)** | egy feladategység önköltsége | ***2.415.-*** | | egy szolgálati óra térítési díja | ***80.-*** |
| egy szállítási km térítési díja | ***120.-*** |
| 4. | **jelzőrendszeres házi segítségnyújtás**  **ellátási területen**  **(100 db készülék)** | egy készülék napi önköltsége | ***170.-*** | | egy készülék/ ellátási nap | ***50.-*** |
| 5. | **nappali ellátás – Idősek Klubja**  csak nappali tartózkodás esetén | egy ellátási nap önköltsége | ***1.319.-*** | | egy ellátási nap térítési díj összege | ***0.-*** |
| 5.1. | **nappali ellátás – Idősek Klubja**  nappali tartózkodás és étkeztetés esetén | egy ellátási nap önköltsége | ***1.425.-*** | | egy ellátási nap (adag) térítési díja (nettó) | ***755.-*** |
| 6. | **Demens személyek**  **nappali ellátása** | egy főre jutó napi költség | napközbeni tartózkodást igénybe-vevők **4.148.-** | | csak napközbeni tartózkodás esetén | ***0.-*** |
| napközbeni tartózkodást és étkezést igénybe-vevők  **4.148.-** | | nappali tartózkodás és étkezés esetén | ***755.-*** |
| 7. | **Fogyatékos személyek**  **nappali ellátása** | egy főre jutó napi költség | napközbeni tartózkodást igénybe-vevők  **165.-** | | csak napközbeni tartózkodás esetén | ***0.-*** |
| napközbeni tartózkodást és étkezést igénybe-  vevők  **1.425.-** | | nappali tartózkodás és étkezés esetén | ***755.-*** |