**Tisztelt Óvodapedagógus Kolléga, Tisztelt Munkatárs!**

**2023. július 15-én** hatályba lép a Pedagógusok új életpályájáról szóló 2023. évi LII. törvény (a továbbiakban: Státusztörvény), amely a köznevelés területén működő munkáltatókra, a közalkalmazotti jogviszonyban állókra, a köznevelés területén működő szakszervezetre, a köznevelésben foglalkoztatottak tanácsára, valamint a munkáltatói érdekképviseleti szervezetekre terjed ki.

A Státusztörvény 4. §-nak (1) bekezdésében úgy rendelkezik:

*„…Nevelő-oktató munka* – *óvodai nevelés, iskolai nevelés és oktatás, kollégiumi nevelés-oktatás, pedagógiai szakszolgálat keretében gyermekekkel, tanulókkal való pedagógiai célú közvetlen foglalkozás – kizárólag*

1. *az e törvény szerinti köznevelési foglalkoztatotti jogviszonyban vagy munkaviszonyban nevelő-oktató munkát közvetlenül segítő munkakörben,*
2. *egyházi szolgálati jogviszonyban, vagy*
3. *óraadóként megbízási szerződés alapján*

*látható el.”*

A köznevelési intézményekben folytatott nevelő-oktató munka folytatása tehát **2024. január 1**-**től** a korábbi foglalkoztatásuknak megfelelő közalkalmazotti jogviszonyban nem lehetséges, annak szinte kizárólagos formája a **köznevelési foglalkoztatotti jogviszony**.

*Az intézményünkben foglalkoztatott pedagógusok és a nevelő és oktató munkát közvetlenül segítő munkavállalók közalkalmazotti jogviszonya tehát 2024. január 1. napján a Státusztörvény 158. §-ban foglaltak alapján köznevelési foglalkoztatotti jogviszonnyá alakul át, míg a nevelést-oktatást nem közvetlenül segítő közalkalmazottak jogviszonya munkaviszonnyá alakul*.

A Státusztörvény 158. §-a 2023. július 15-i hatálybalépésével így rendelkezik az egyes munkakörökben fennálló foglalkoztatási jogviszony átalakulásáról:

1. ***a pedagógus, dajka,*** *könyvtáros,* ***pedagógiai asszisztens****, gyógypedagógiai asszisztens, gyermek- és ifjúságvédelmi támogató, gyógytornász,* ***intézményi titkár óvodában****, iskolában, kollégiumban vagy pedagógiai szakszolgálati intézményben, ápoló, rendszergazda, laboráns munkakörben foglalkoztatott közalkalmazotti jogviszonya vagy munkaviszonya****köznevelési foglalkoztatotti jogviszonnyá,***
2. *gondozónő és takarító, szakorvos, úszómester, műszaki vezető, továbbá gazdasági, ügyviteli, műszaki, kisegítő munkakörben foglalkoztatott közalkalmazotti jogviszonya munkaviszonnyá, alakul át.*

Az intézményünkben 2023. december 31-ig közalkalmazotti jogviszonyban foglalkoztatott pedagógusokra és más munkakörben foglalkoztatottakra a továbbiakban (2024. január 1-től) tehát nem alkalmazhatóak a Kjt.-ben foglalt szabályok, a foglalkoztatás további szabályait a Státusztörvény tartalmazza.

Annak az intézményben foglalkoztatott közalkalmazottnak, vagy munkavállalónak, aki 2023. július 15. és augusztus 1. napja között a foglalkoztatásra irányuló jogviszonyát egyoldalú nyilatkozatával megszünteti, a lemondási (felmondási) ideje egy hónap azzal, hogy a munkavégzési kötelezettsége alól a lemondási (felmondási) idejére mentesül.

Minden munkavállalóinknak **2023. szeptember 15-ig, megküldjük** **a** Státusztörvény 157. § (3) bekezdése szerinti **tájékoztatást,** mely tájékoztató ismerteti Önt:

1. *e törvény egyes rendelkezései hatálybalépésének időpontjáról és a rendelkezések lényeges tartalmáról,*
2. *a 2024. január 1. napján bekövetkező jogviszony átalakulásáról, és ennek keretében*

*ba) kormányrendeletben meghatározottak szerinti várható munkaköréről,*

*bb) várható munkaidejéről,*

*bc) várható besorolásáról,*

*bd) várható havi illetményéről, beleértve az esélyteremtési illetményrészt és rendszeres*

*illetménypótlékairól, egyes feladatokért járó megbízási díjáról,*

*be) munkavégzésének várható helyéről,*

*bf) köznevelési foglalkoztatotti jogviszonya kezdetének várható napjáról,*

*bg) arról, hogy a köznevelési foglalkoztatotti jogviszony határozatlan vagy határozott időre szól, utóbbi esetben a jogviszony megszűnésének időpontjáról, vagy más megszüntető feltételről,*

*bh) a (6) bekezdés szerinti határidőről és annak jogkövetkezményeiről, valamint*

*bi) más, a köznevelési jogviszonyt érintő, a felek által meghatározott körülményről,*

A közalkalmazott, vagy munkavállaló a munkáltató által közölt tájékoztatás alapján a **jogviszonyváltás el nem fogadásáról 2023. szeptember 15. és 2023. szeptember 29. napja között nyilatkozhat**. A nyilatkozatot írásba kell foglalni, a határidő elmulasztása jogvesztéssel jár.

Amennyiben a korábban közalkalmazotti jogviszonyban  foglalkoztatott pedagógus vagy nevelő és oktató munkát közvetlenül segítő munkakörben foglalkoztatott munkavállaló a köznevelési foglalkoztatotti jogviszonyban történő foglalkoztatást közlő kinevezési okmányban foglaltakat **nem fogadja el**, akkor a Státusztörvény 158. § (6) bekezdésében foglaltak szerint,

„…***jogviszonya*** *a törvény erejénél fogva* ***2023. november 30. napjával megszűnik****, azzal, hogy felmentési idő illeti meg, amely 2023. november 1-jétől 2023. november 30-ig tart, amely alatt az érintettet a munkavégzési kötelezettsége alól fel kell menteni és a 2023. november 1. napján érvényes kinevezése szerinti, őt megillető illetményének alapulvételével a 158 § (8) bekezdésben meghatározott mérték szerinti végkielégítésre jogosult”*

1. *ha az érintett kevesebb, mint 20 év figyelembe vehető jogosító idővel rendelkezik, 1 havi,*
2. *ha az érintett legalább 20 év, de 30 évnél kevesebb figyelembe vehető jogosító idővel rendelkezik, 2 havi,*
3. *ha az érintett legalább 30 év figyelembe vehető jogosító idővel rendelkezik, 3 havi*

*végkielégítésre jogosult.”*

A foglalkoztatottak közalkalmazotti jogviszonya az előzőktől eltérően nem alakul át köznevelési foglalkoztatotti jogviszonnyá, illetőleg munkaviszonnyá, „*ha 2024. január 1-je előtt kötött megállapodás, illetve valamelyik fél által közölt egyoldalú jognyilatkozata alapján 2024. január 1-jét követően szűnik meg a jogviszony.”*

Ez azt jelenti, hogy a 2024. január 1. előtt a munkáltató és a közalkalmazott között a közalkalmazotti jogviszony megszüntetése tárgyában létrejött közös megegyezés esetében az érintett közalkalmazotti jogviszonya, a közös megegyezésben foglalt keltezéssel szűnik meg.

Tájékoztatásként közlöm, hogy a Státusztörvény a Kjt. korábban hatályos rendelkezéseivel szemben a köznevelési foglalkoztatotti jogviszonyban állók felmentésekor a 152 §-t alkalmazza:

*„(1) A felmentési idő – ha törvény eltérően nem rendelkezik – legalább hatvan nap, de a nyolc hónapot nem haladhatja meg. Ha a  felmentés – az  egészségügyi alkalmatlanság esetét kivéve – a  49.  § (1)  bekezdés c)  pontján alapul, a felmentési idő harminc nap.*

*(2) Ha hosszabb felmentési időben a  felek nem állapodnak meg vagy a  kollektív szerződés sem ír elő ilyet, a hatvan napos felmentési idő a köznevelési foglalkoztatotti jogviszonyban töltött*

*a) öt év után egy hónappal;*

*b) tíz év után két hónappal;*

*c) tizenöt év után három hónappal;*

*d) húsz év után négy hónappal;*

*e) huszonöt év után öt hónappal;*

*f) harminc év után hat hónappal meghosszabbodik.*

*(3) Kollektív szerződés nyolc hónapnál hosszabb felmentési időt nem állapíthat meg.”*

**Tisztelt munkatársak!** Kérem, hogy a kinevezési okirat aláírásakor mindannyian feltétlenül tüntessék fel az irat átvételének/átadásának pontos keltezését.

**Tisztelt Kolléga!**

Úgy vélem, hogy erkölcsi kötelességem közalkalmazottjaink megfelelő időben, a kinevezés átadását és aláírását megelőző korrekt tájékoztatása, így az ebben az iratban közölt információk, határidők, pedagógusaink és más munkavállalóink körültekintő döntésének segítése érdekében keletkezett.

Kérem, hogy esetleges további kérdéseikkel, problémáikkal keressenek meg, a lehető legpontosabb tájékoztatással igyekszem segítségükre lenni.

Felgyő, 2023. június 11.

Szabóné Pálinkás Györgyi

      intézményvezető