**Alsó- Tisza-menti Önkormányzati Társulás**





**Feladatellátó jegyzőjétől**

Csanyteleki Polgármesteri Hivatal Vezetőjétől

6647 Csanytelek, Volentér János tér 2. sz. Tel.: 63 / 578–510 Fax: 63 / 578-517, e-mail: [atmot@csanytelek.hu](mailto:atmot@csanytelek.hu)

A/38-2/2023 .**E l ő t e r j e s z t é s**

**az Alsó- Tisza-menti Önkormányzati Társulás Társulási Tanács 2023. augusztusi ülésére**

**Tárgy:** *a Gondozási Központ Rózsafüzér Szociális Otthon pénzügyi ellenőrzéséről szóló belső ellenőri jelentésének elfogadása*

**Tisztelt Társulási Tanács!**

Tájékoztatom Önöket arról, hogy a belső ellenőrzési programnak megfelelően a Társulás Belső ellenőrzési feladatokkal megbízott ellenőr idén május hónapban elvégzete a *Gondozási Központ Rózsafüzér Szociális Otthon pénzügyi ellenőrzését*, melyre vonatkozó megállapításait a tárgyi előterjesztéshez 1. mellékletként csatolt belső ellenőri jelentés tartalmazza.

Az ellenőrzés céljaként megfogalmazott elvárásoknak *mindenben megfelelt a szociális intézmény*, mert a vonatkozó hatályos központi jogszabályokban és az intézmény belső szabályzataiban foglaltaknak megfelelve folyt az intézmény gazdálkodási az ellenőrzött időszak (2022. év) alatt, a rendelkezésre álló nyilvántartások és könyvelési adatok alapján. A Társulás által fenntartott intézményben a fenntartó által jóváhagyott éves finanszírozási ütemterv szerint történt az állami költségvetésből lehívott központi pénzügyi támogatás szétosztása, a Társulás Társulási Tanácsa által jóváhagyott költségvetésben foglaltak szerinti elosztásban.

A feladatok végrehajtásához az ellenőrzött időszakban is rendelkezésre állt az intézmény szervezeti és működési szabályzata, a gazdálkodás belső dokumentuma, melyhez mind a személyi feltételek, mind a tárgyi és anyagi feltételek adottak.

Az intézmény 2022. évi költségvetése tervezése mindenben megfelelt az elvárásoknak, amelyet annak végrehajtása igazolt vissza, miszerint a megalapozott tervezés lehetővé tette a feladatok biztonságos ellátását.

A Társulás Társulási Tanácsa által kezdeményezett intézményi térítési díjak megállapítására és módosítására tett kezdeményezése alapján a jogalkotásra jogosított Csanytelek Község Önkormányzata Képviselő-testülete végrehajtotta a Társulás Társulási Tanácsa Társulási Megállapodásában vállalt önkormányzati rendelet alkotásának kötelezettségét, melyben meghatározott intézményi térítési díj az intézmény saját bevétele, melyet az ellátottak az általuk igénybe-vett szolgáltatás ellentételezéseként fizetnek meg.

**Tisztelt Társulási Tanács!**

Indítványozom a tárgyi előterjesztésben és a belső ellenőr által készített jelentésében foglaltak megvitatását, elfogadását és annak határozatba foglalását a lenti határozati javaslatban írtak szerint.

C s a n y t e l e k, 2023. július 03.

Tisztelettel:

………………………………. Kató Pálné feladatellátó jegyző

**…/2023. (VIII. .. .) Atmöt határozat**

**Tárgy:** *a Gondozási Központ Rózsafüzér Szociális Otthon pénzügyi ellenőrzéséről szóló belső ellenőri jelentésének elfogadása*

**H a t á r o z a t i javaslat**

Az Alsó- Tisza-menti Önkormányzati Társulás Társulási Tanácsa megtárgyalta a tárgyi előterjesztésben és a belső ellenőr által készített jelentésében foglaltakat és a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet szerinti jogkörében eljárva*, elfogadta* a belső ellenőr által (a belsőellenőrzési tervnek megfelelően) készített, a Társulás feladatellátó jegyzője által beterjesztett, a *Gondozási Központ Rózsafüzér Szociális Otthon pénzügyi ellenőrzéséről szóló jelentését* a tárgyi előterjesztéshez 1. mellékletként csatolt tartalommal.

Határozatról értesítést kap:

* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Kató Pálné feladatellátó jegyző és általa
* Magonyné Körmendi Judit Gondozási Központ Rózsafüzér Szociális Otthon Vezetője (Tömörkény)
* Tóth Józsefné Adó- és Pénzügyi Iroda Vezetője (Helyben)
* Irattár